li- * KOMMISSIONEN FOR DE EUROPÆISKE FÆLLESSKABER 
Bruxelles, den 12.11.1996 
KOM(96) 572 endelig udg. 
Forslag til 
RÅDETS AFGØRELSE 
om godkendelse af Kommissionens indgåelse af en samarbejdsaftale mellem Det Europæiske 
Atomenergifællesskab og Republikken Kasakhstan om nuklear sikkerhed 
(forelagt af Kommissionen) 
\im 

BEGRUNDELSE 
1. Ved afgørelse af 17. juni 1991 bemyndigede Rådet Kommissionen til at føre 
forhandlinger med Sovjetunionen om nuklear sikkerhed. Efter opløsningen af Sovjetunionen 
fortsatte forhandlingerne, indledningsvis kun med Den Russiske Føderation. Ved afgørelse af 
22. december 1994 bemyndigede Rådet Kommissionen til at indgå en samarbejdsaftale 
vedrørende nuklear sikkerhed med Den Russiske Føderation. 
2. Fællesskabet fandt det hensigtsmæssigt at supplere forhandlingerne om nuklear 
sikkerhed med Rusland med lignende aftaler med Sovjetunionens andre efterfølgerstater. 
Rådet udstedte derfor ved afgørelse af 9. juni 1995 direktiver til Kommissionen om 
forhandling af bl.a. en bilateral aftale om samarbejde med Kasakhstan om nuklear sikkerhed. 
3. Under de efterfølgende forhandlinger med Kasakhstan blev der nået til enighed om en 
tekst af samme omfang og indhold som den, der var forhandlet med Den Russiske Føderation. 
Teksten er helt i overensstemmelse med Rådets direktiver. 
4. Formålet med aftalen er, at den til gensidig fordel skal bidrage til at forbedre den 
nukleare sikkerhed på områder som forskning i reaktorsikkerhed, strålingsbeskyttelse, 
forvaltning af nukleart affald, nedlukning, dekontaminering og demontering af nukleare anlæg 
og F&U vedrørende sikkerhedskontrol med nukleare materialer. 
5. Kasakhstan har tiltrådt NPT (traktaten om ikke-spredning af kernevåben) og har 
undertegnet en komplet sikkerhedskontrolaftale med IAEA, som er trådt i kraft. 
6. Kommissionen foreslår derfor, at Rådet vedtager bilagte afgørelse, hvorved godkendes 
indgåelsen af ovennævnte aftale om samarbejde mellem Euratom og Kasakhstan vedrørende 
nuklear sikkerhed. 
<L 
Forslag til 
RÅDETS AFGØRELSE 
om godkendelse af Kommissionens indgåelse af en samarbejdsaftale mellem Det Europæiske 
Atomenergifællesskab og Republikken Kasakhstan om nuklear sikkerhed 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Atomenergifællesskab, særlig 
artikel 101, stk. 2, 
under henvisning til partnerskabs- og samarbejdsaftalen mellem Den Europæiske Union og 
Republikken Kasakhstan, undertegnet den 23. januar 1995, hvori der udtrykkes et ønske om 
etablering af et nært samarbejde om bl.a. nuklear sikkerhed, 
under henvisning til Rådets afgørelse af 9. juni 1995 om direktiver til Kommissionen med 
henblik på forhandling af en bilateral aftale om samarbejde mellem Det Europæiske 
Atomenergifællesskab og Republikken Kasakhstan om nuklear sikkerhed, og 
ud fra følgende betragtning: 
Aftalen i bilaget til denne afgørelse er i overensstemmelse med de ovenfor nævnte 
forhandlingsdirektiver og rammer en balance mellem de gensidige fordele -
TRUFFET FØLGENDE AFGØRELSE: 
Eneste artikel 
Kommissionens indgåelse af en samarbejdsaftale mellem Det Europæiske 
Atomenergifællesskab og Republikken Kasakhstan om nuklear sikkerhed godkendes herved. 
Udfærdiget i Bruxelles, den 
På Rådets vegne 
Formand 
<£ 
AFTALE OM SAMARBEJDE MELLEM DET EUROPÆISKE 
ATOMENERGIFÆLLESSKAB OG REPUBLIKKEN KASAKHSTAN INDEN FOR 
NUKLEAR SIKKERHED 
Det Europæiske Atomenergifællesskab, i det følgende benævnt "Fællesskabet", på den ene 
side og Republikken Kasakhstan, I det følgende benævnt "Kasakhstan", på den anden side, 
begge i det følgende benævnt "parterne", 
SOM MINDER OM, at Den Europæiske Union og Kasakhstan den 23. januar 1995 
undertegnede en partnerskabs- og samarbejdsaftale, 
SOM MINDER OM, at Kommissionen for De Europæiske Fællesskaber, i det følgende 
benævnt Kommissionen, bl.a. har ansvaret for at fastlægge basisstandarder for 
strålingsbeskyttelse, og for at garantere deres anvendelse, samt for at indsamle og føre kontrol 
med strålingsdata på fællesskabsplan, 
SOM MINDER OM, at Kommissionen har fået pålagt at varetage Fællesskabets indsats på 
miljøbeskyttelsesområdet og at samarbejde med tredjelande i denne forbindelse, 
SOM TAGER I BETRAGTNING, at Kommissionen gennemfører et EF-forskningsprogram 
om nuklear sikkerhed, herunder reaktorsikkerhed, strålingsbeskyttelse, forvaltning af affald og 
nedlukning og demontering af kernekraftværker samt om beskyttelse af nukleare materialer, 
og at den agter at udvikle et videnskabeligt og teknologisk samarbejde med tredjelande om 
disse emner med sigte på at bidrage til opstilling af internationalt godkendte principper og 
retningslinjer for nuklear sikkerhed, 
SOM TAGER I BETRAGTNING, at Kasakhstan driver et kernekraftværk og tre kraftige 
forsøgsreaktorer, som vil kunne anvendes i forbindelse med et program for forskning og 
udvikling med henblik på at øge sikkerheden ved kernekraftværk, 
SOM TAGER I BETRAGTNING, at store områder i Kasakhstan er blevet kontamineret af 
radioaktivt nedfald, og at der er behov for en betydelig indsats for at rette op på skaderne i 
disse områder, 
SOM MINDER OM, at Kasakhstans myndighedsopgaver med hensyn til den nukleare sektor 
skal bidrage til på basis af internationalt accepterede retningslinjer og principper at beskytte 
miljøet og befolkningen i almindelighed samt arbejdstagerne mod stråling, 
SOM ERKENDER, at kerneenergiens bidrag til dækning af energibehovene i Kasakhstan og 
Europa som helhed under behørig hensyntagen til diversificering, økonomien og miljøet også 
afhænger af, om der kan findes passende løsninger på ovennævnte sikkerhedsspørgsmål, og 
SOM ERINDRER de forskellige former for samordnet aktion vedrørende nuklear sikkerhed, 
som Fællesskabet og Kasakhstan overvejer, 
ER BLEVET ENIGE OM FØLGENDE: 
Artikel 1 
Samarbejdet i henhold til denne aftale skal på et gensidigt fordelagtigt grundlag bidrage til 
forbedring af den nukleare sikkerhed, herunder fastlæggelse og anvendelse af videnskabeligt 
begrundede og internationalt accepterede retningslinjer for nuklear sikkerhed. 
Artikel 2 
Parterne bestræber sig for at fremme samarbejdet på følgende områder: 
a) Forskning vedrørende reaktorsikkerhed 
Undersøgelse og analyse af sikkerhedsaspekter, identifikation af egnede teknikker til at 
forbedre reaktorsikkerheden gennem forskning og udvikling, samt evalueringsunder-
søgelser over fungerende og planlagte atomreaktorer. 
b) Strålingsbeskyttelse 
Forskning, forskriftsmæssige aspekter, udarbejdelse af sikkerhedsnormer, information af 
offentligheden, uddannelse, med opmærksomheden særlig rettet mod virkningerne af lave 
doser, udsættelse for stråling i industrien og forvaltning af situationer efter uheld. 
c) Forvaltning af nukleart affald 
Forvaltning af radioaktivt affald, herunder genopretning af kontaminerede områder, og 
forvaltning og bortskaffelse af radioaktivt afraid med lang halveringstid. 
d) Nedlukning, dekontaminering og demontering af nukleare anlæg 
Strategier for nedlukning og demontering af nukleare anlæg, herunder de 
strålingsmæssige aspekter. 
e) Forskning og udvikling vedrørende kontrol med nukleare materialer 
Udvikling og evaluering af måleteknikker for nukleare materialer samt karakterisering af 
referencematerialer til sikkerhedskontrolvirksomhed og endvidere udvikling af systemer til 
at holde regnskab og kontrol med nukleare materialer. 
f) Forebyggelse af ulovlig handel med nukleare materialer 
Samarbejdet skal omfatte udvikling af metoder og teknikker til kontrol med nukleare 
materialer. 
U 
Artikel 3 
1. Samarbejdet gennemføres særlig ved: 
udveksling af teknisk information ved hjælp afrapporter, besøg, seminarer, tekniske 
møder osv., 
udveksling af personale mellem deltagende laboratorier og/eller organer på begge 
sider, også i uddannelsesøjemed, 
udveksling afprøver, materialer, instrumenter og apparatur til forsøgsbrug, 
ligelig deltagelse i fælles undersøgelser og aktiviteter. 
2. I fornødent omfang kan der indgås gennemførelsesarrangementer om omfanget af og 
betingelserne for gennemførelsen af særlige samarbejdsaktiviteter foretaget af parterne 
og/eller organer, som af hver af parterne overdrages ansvaret for ovennævnte aktiviteter. 
Sådanne gennemførelsesarrangementer kan bl a omfatte finansieringsbestemmelser, 
overdragelse af ansvarsopgaver og detaljerede bestemmelser vedrørende udbredelse af 
information og intellektuelle ejendomsrettigheder. 
3. Med henblik på at minimere overlapninger koordinerer parterne deres aktiviteter i henhold 
til denne aftale med andre internationale aktiviteter vedrørende nuklear sikkerhed, som de 
deltager i. 
Artikel 4 
1. Det er en forudsætning for parternes indfrielse af deres forpligtelser i henhold til denne 
aftale, at der stilles de nødvendige midler til rådighed 
2. Alle omkostninger i forbindelse med samarbejdet bæres af den part, for hvem de opstår. 
3. Finansiering af industrielle aktiviteter er udelukket efter denne aftales anvendelsesområde. 
Artikel 5 
1. Hvad angår Fællesskabet, gælder denne aftale for de områder, hvor traktaten om 
oprettelse af Det Europæiske Atomenergifællesskab finder anvendelse. 
2. Samarbejdet i henhold til denne aftale skal forløbe i overensstemmelse med gældende love 
og administrative bestemmelser. 
3. Hver af parterne bestræber sig inden for rammerne af gældende love og administrative 
5" 
bestemmelser bedst muligt på at lette opfyldelsen af formaliteterne i forbindelse med 
personers bevægelighed, overdragelse af materialer og udstyr og valutaoverførsler, som er 
nødvendige for samarbejdets forløb. 
4. Godtgørelse for skader, som opstår under gennemførelsen af denne aftale, ydes i 
overensstemmelse med gældende love og administrative bestemmelser. 
Artikel 6 
Behandling af information, intellektuel ejendomsret og ophavsret i forbindelse med 
samarbejdsaktiviteterne i henhold til denne aftale skal ske i overensstemmelse med bilagene, 
som udgør en integrerende del af denne aftale. 
Artikel 7 
Parterne bestræber sig på at behandle alle spørgsmål vedrørende denne aftale under 
konsultationer mellem parterne under hensyntagen til gældende love og administrative 
bestemmelser. 
Artikel 8 
1. Der nedsættes et koordinationsudvalg bestående af medlemmer udpeget i lige stort antal 
af de to parter til at føre tilsyn med denne aftales gennemførelse. 
2. Koordinationsudvalget mødes en gang om året, skiftevis i Fællesskabet og i Kasakhstan, 
til ordinære møder med henblik på: 
at undersøge og vurdere udviklingen i samarbejdet i henhold til denne aftale og 
udarbejde årsrapporter derover, 
i forening at fastlægge de specifikke opgaver, der skal gennemføres i henhold til 
aftalen, uden at dette berører parternes egne beslutninger vedrørende deres respektive 
programmer. 
3. Der kan efter fælles overenskomst afholdes ekstraordinære møder til behandling af særlige 
spørgsmål eller under særlige omstændigheder. 
Artikel 9 
1. Denne aftale træder i kraft på det tidspunkt, som parterne ved diplomatiske noter 
fastsætter for dens ikrafttræden, og den forbliver i kraft i en indledende periode på 10 år. 
2. Derefter videreføres den stiltiende for fem år ad gangen, medmindre en af parterne med 
c 
et skriftligt varsel på seks måneder forud for aftalens udløb anmoder om, at den bringes til 
ophør eller genforhandles. 
3. I tilfælde af, at denne aftale bringes til ophør eller genforhandles, forbliver den, for så vidt 
angår samarbejdsaktiviteter, der er igangsat forud for anmodningen om, at den bringes til 
ophør eller genforhandles, i kraft i sin tidligere form indtil afslutningen af sådanne 
aktiviteter og dermed forbundne arrangementer eller i et kalenderår efter udløbet af denne 
aftale i dens tidligere form, afhængigt af hvilket tidspunkt kommer først. 
4. Denne aftales ophør berører ikke forpligtelserne og rettighederne i henhold til artikel 6. 
Artikel 10 
Denne aftale er udfærdiget i to eksemplarer på dansk, engelsk, finsk, fransk, græsk, italiensk, 
nederlandsk, portugisisk, spansk, svensk, tysk og russisk, idet hver af disse tekster har samme 
gyldighed. 
Udfærdiget i , den 
For Det Europæiske For regeringen for 
Atomenergifællesskab Republikken Kasakhstan 
^ 
BILAGT 
VEJLEDENDE PRINCIPPER FOR FORDELING AF INTELLEKTUELLE 
EJENDOMSRETTIGHEDER1. DER OPSTÅR VED FÆLLES FORSKNING 
PÅ GRUNDLAG AF AFTALEN OM SAMARBEJDE INDEN FOR 
FREDELIG ANVENDELSE AF KERNEENERGI 
I EJENDOM SAMT FORDELING OG UDØVELSE AF RETTIGHEDER 
1. Al forskning, som udføres i medfør af aftalen om samarbejde inden for nuklear sikkerhed 
(i det følgende benævnt aftalen), er "fælles forskning". Parterne udarbejder sammen fælles 
teknologiforvaltningsplaner (TFP'er)2 med hensyn til ejendomsret til og benyttelse, 
herunder offentliggørelse, af viden og intellektuel ejendom, som opstår ved fælles forsk­
ning. Disse planer skal godkendes af parterne, før indgåelsen af alle specifikke 
FoU-kontrakter, som de vedrører. TFP'erne udarbejdes under hensyntagen til målene for 
den fælles forskning, deltagernes forholdsmæssige bidrag, fordele og ulemper ved 
rettigheder for bestemte territorier eller anvendelsesfelter, forpligtelser efter gældende lov 
og andre faktorer, som deltagerne anser for relevante. Rettigheder og forpligtelser 
vedrørende forskning frembragt af gæsteforskere med hensyn til intellektuel ejendom 
omfattes også af de fælles teknologiforvaltningsplaner. 
2. Viden eller intellektuel ejendom, som opstår ved fælles forskning, og som ikke er omfattet 
af teknologiforvaltningsplanen, fordeles med parternes godkendelse i overensstemmelse 
med teknologiforvaltningsplanens principper. I tilfælde af uenighed ejes sådan viden eller 
intellektuel ejendom i fællesskab af alle deltagerne i den fælles forskningsgruppe, der har 
frembragt den pågældende viden eller intellektuelle ejendom. Enhver deltager, for hvem 
denne bestemmelse gælder, har ret til at udnytte den pågældende viden eller intellektuelle 
ejendom forretningsmæssigt uden geografiske begrænsninger. 
3. Hver part påser, at den anden part og dennes deltagere får de rettigheder til intellektuel 
ejendom, som tildeles dem i overensstemmelse med disse principper. 
4. Hver part drager omsorg for, at konkurrencen opretholdes på de områder, der berøres af 
aftalen, og bestræber sig efter bedste evne på at sikre, at de rettigheder, som erhverves i 
medfør af aftalen, udøves for at fremme: 
i) formidling og anvendelse af viden, som opstår eller frigives eller på anden måde 
stilles til rådighed i medfør af aftalen, 
definitionerne af de begreber, der omtales i disse 
vejledende principper, findes i bilag II. 
2 Der redegøres i bilag III for, hvad sådanne TFP'er skal 
indeholde. 
r 
ii) vedtagelse og gennemførelse af internationale standarder. 
II OPHAVSRETLIGT BESKYTTEDE VÆRKER 
Ophavsret, der tilhører parterne eller deres deltagere, forvaltes i overensstemmelse med 
Bernerkonventionen (Paris-akten af 1971). 
m VIDENSKABELIG LITTERATUR 
Medmindre andet vedtages i TFP'en, offentliggøres forskningsresultaterne i fællesskab af 
parterne eller deltagerne i den fælles forskning, jf. dog afdeling IV. Med forbehold af denne 
generelle regel følges følgende procedurer: 
1. I tilfælde, hvor en af parterne eller dennes offentlige institutioner udgiver litterære værker, 
herunder video og programmel, af videnskabelig karakter, som er blevet til ved fælles 
forskning i henhold til aftalen, tilfalder der den anden part en verdensomspændende, 
ikke-eksklusiv, uigenkaldelig og royaltyfri ret til at oversætte, reproducere, tilpasse, 
overføre og distribuere sådanne værker offentligt. 
2. Parterne påser, at litterære værker af videnskabelig karakter, som er blevet til ved fælles 
forskning i medfør af aftalen, og som er offentliggjort af uafhængige forlag, kan få den 
videst mulige udbredelse. 
3. Alle eksemplarer af et ophavsretligt beskyttet værk, der skal distribueres offentligt, og 
som henhører under denne bestemmelse, forsynes med forfatternavne, medmindre for­
fatteren eller forfatterne udtrykkeligt anmoder om ikke at blive nævnt ved navn. De skal 
endvidere bære en tydeligt synlig angivelse af parternes bidrag 
IV IKKE-FRIGIVET VIDEN 
A. Ikke-frigivet viden i dokumentform 
1. Hver part eller i givet fald dens deltagere fastlægger så tidligt som muligt og helst i 
teknologiforvaltningsplanen, hvilken for aftalen relevant viden, der fortsat ikke 
ønskes frigivet, navnlig under hensyntagen til følgende kriterier: 
den pågældende videns hemmelige karakter i den forstand, at den ikke som 
helhed eller for så vidt angår dens præcise sammenstilling eller dens enkel­
telementer er alment kendt blandt eller umiddelbart tilgængelig med lovlige 
midler for sagkyndige på området; 
den pågældende videns faktiske eller potentielle forretningsmæssige værdi i kraft 
af dens hemmeligholdelse; 
9> 
tidligere beskyttelse af den pågældende viden i den forstand, at den person, som 
lovligt besidder denne viden, efter omstændighederne har taget rimelige skridt 
for at hemmeligholde den. 
Parterne og deltagerne kan i visse tilfælde aftale, at medmindre andet er angivet, må ingen 
viden eller dele heraf, som er tilvejebragt, udvekslet eller opstået ved fælles forskning i 
medfør af aftalen, frigives. 
2. Hver af parterne skal påse, at ikke-frigivet viden omfattet af aftalen og dens deraf 
følgende privilegerede karakter umiddelbart kan genkendes som sådan af den anden part 
enten ved hjælp af en passende mærkning eller indskrænkende påtegning. Dette gælder 
også for enhver reproduktion af nævnte viden i sin helhed eller dele deraf. 
En part, som modtager ikke-frigiven viden i medfør af aftalen, respekterer dens 
privilegerede karakter. Denne pligt bortfalder automatisk, når denne viden frigives af 
ejeren uden indskrænkende betingelser til sagkyndige på området. 
3. Ikke-frigivet viden, som meddeles i medfør af aftalen, kan af den modtagende part 
videregives til personer inden for eller ansat af den modtagende part, samt til andre 
berørte ministerier og styrelser hos den modtagende part, som har beføjelser i forbindelse 
med de specifikke formål med den igangværende fælles forskning, under forudsætning af, 
at enhver ikke-frigivet viden, som videregives på denne måde, gøres til genstand for en 
aftale om fortrolighed og som ovenfor anført gøres genkendelig som sådan. 
4. Med forudgående skriftligt samtykke fra den part, der stiller ikke-frigivet viden til 
rådighed i medfør af aftalen, kan den modtagende part give sådan viden større udbredelse 
end tilladt efter stk. 3. Parterne samarbejder om at fastlægge procedurer for anmodning 
om og opnåelse af forudgående skriftligt samtykke til en sådan større udbredelse, og hver 
part giver sit samtykke i den udstrækning, det er muligt efter denne parts administrative 
praksis, bestemmelser og love. 
B. Ikke-frigivet viden, som ikke forelægges i dokumentform 
Ikke-frigivet eller anden fortrolig eller privilegeret viden, som ikke forelægges i 
dokumentform, men meddeles på seminarer eller møder, der afholdes i medfør af aftalen, 
og viden, som opstår gennem tilknytning af personale, anvendelse af anlæg eller gennem 
fælles projekter, forvaltes af parterne eller deres deltagere efter aftalens principper for 
viden, der forelægges i dokumentform, forudsat at modtageren af sådan ikke-frigivet, 
fortrolig eller privilegeret viden er opmærksom på den meddelte videns fortrolige 
karakter, når meddelelsen finder sted. 
/o 
C. Kontrol 
Hver part bestræber sig på at sikre, at ikke-frigivet viden, som den får stillet til rådighed i 
medfør af aftalen om videnskabeligt og teknologisk samarbejde, forvaltes på den måde, 
der er fastlagt deri. Hvis en af parterne bliver opmærksom på, at den vil blive eller med 
rimelighed kan forventes at blive ude af stand til at opfylde fortrolighedsbestemmelseme i 
punkt A og B ovenfor, giver den omgående den anden part meddelelse herom. Parterne 
rådfører sig derefter med hinanden om, hvilket skridt der bør tages. 
li 
BILAG II 
DEFINITIONER 
1 INTELLEKTUEL EJENDOM: defineres på samme måde som "intellektuel ejendomsret" 
i artikel 2 i konventionen om oprettelse af Verdensorganisationen for Intellektuel 
Ejendomsret, udfærdiget i Stockholm den 14 juli 1967. 
2. DELTAGER: enhver fysisk eller juridisk person, herunder parterne selv, som deltager i et 
projekt i medfør af aftalen. 
3. FÆLLES FORSKNING: forskning, som gennemføres og/eller finansieres ved fælles 
bidrag fra parterne og i givet fald under medvirken af deltagere fra begge parter. 
4. VIDEN: videnskabelige og tekniske data og forsknings- og udviklingsresultater eller 
-metoder, som er opstået ved FÆLLES FORSKNING, samt enhver anden viden, som 
parterne og/eller deltagerne i den FÆLLES FORSKNING anser det for nødvendigt at 
fremlægge eller udveksle som led i aftalen eller som led i forskning i medfør af aftalen. 
/«£ 
BILAG m 
VEJLEDENDE KENDETEGN VED EN 
TEKNOLOGIFORVALTNINGSPLAN (TFP) 
TFP'en er en særlig aftale, som indgås mellem deltagerne om gennemførelsen af fælles 
forskning og om deltagernes respektive rettigheder og forpligtelser. Hvad angår intellektuel 
ejendomsret, skal der i TFP'en normalt bl.a. angives følgende: ejerskab, beskyttelse, 
brugerrettigheder til FoU-formål, udnyttelse og formidling, herunder ordninger for fælles 
offentliggørelse, gæsteforskeres rettigheder og forpligtelser og procedurer for bilæggelse af 
tvister. TFP'en omfatter også forgrunds- og baggrundsviden, tilladelser og projektleverancer. 
/2> 
ISSN 0254-1459 
KOM(96) 572 endelig udg. 
DOKUMENTER 
DA 12 11 15 14 
Katalognummer : CB-CO-96-574-DA-C 
ISBN 92-78-11477-4 
Kontoret for De Europæiske Fællesskabers Officielle Publikationer 
L-2985 Luxembourg 
l<r